text: Et tungt budskab har ramt alle danske. Kongen, min højtelskede fader, som selv ventede at komme sund og rask tilbage, er pludseligt død. En dyb sorg har ramt min højtelskede moder, og alle os hans nærmeste, ligesom enhver danske.
  Et tungt ansvar er nu lagt på mine skuldre, men jeg håber, at den samme tillid der vistes min højtelskede fader, også vil blive vist mig. Danmarks lykke, frihed og selvstændighed skal være mit mål, og alle danske mænd der vil det samme, give hinanden hånden derpå.
  Gud skærme og velsigne vort gamle fædreland. Danmark leve.
  